Jaagduiwel in hegtenis geneem na jaagtogŉ Motoris wat na bewering vir die Midrand blitspatrollie weggejaag het wat hou wou voorkeer vir ŉ spoedoortreding, is in hegtenis geneem nadat hy teen ŉ randsteen gebots het. ŉ Polisiewoordvoerder, Buspahi Nxumalo, sê die man het na bewering Saterdag gevang waar hy op die R21 teen ŉ spoed van 189km/h gery het. Die man, ŉ Sjinese burger, het begin spoed verminder toe die blitspatrollie hom wou aftrek maar het na bewering toe weggejaag. Die blitspatrollie het hom agternagesit en hy het oor ŉ rooi verkeerslig gejaag en teen nog ŉ motor gebots in Lyttelton. Die insittendes van die ander motor is lig beseer. Die man het weer weggejaag en teen ŉ randsteen gebots. Volgens Nxumalo het die blitspatrollie twee kleuters in die motor gevind en R30 000 kontant in ŉ swartsak. Die motor het net ŉ nommerplaat voor gehad wat aan ŉ ander motor geregistreer is. Die man is in hegtenis geneem en borgtog geweier. Hy sal Maandag in Pretoria landdroshof verskyn.